हरिद्वार होटल गार्डेनिया में नगर विकास मंत्री मदन कौशिक ने द रियल एस्टेड (रेगुलेशन एण्ड डेवलपमेंट) एक्ट 2016 विषय पर कार्यशाला में कहा कि इस एक्ट के आने से रियल एस्टेट मार्केट में पारदर्शिता, विश्वसनीयता एवं समयबद्धता मिलेगी। इससे न केवल बिल्डर्स के हित सुरक्षित होेगे बल्कि उपभोगता के हित भी सुरक्षित होंगे। उन्होंने कहा कि बिल्डर्स एवं काॅलोनियों का ऐसी इमेज बनी है जिस पर लोगों का विश्वास ही नहीं है। इस एक्ट के आने से रियल स्टेट बाजार में एक विश्वास का माहौल बन सकेगा। इसके लिए बिल्डर्स एवं काॅलोनी काटने वालों को पंजीकरण करना होगा। इसमें उन्हें अपनी सभी शर्तें लिखित रूप मे देनी होंगी। इससे वह मुकर नहीं सकते हैं। इसके लिए एक अथाॅरिटी का गठन होगा। यहां पर शिकायत मिलने पर अपील की जा सकती है। इसके ऊपर अपीलीय प्राधिकरण होगा। यह प्राधिकरण हाईकोर्ट के देखरेख में कार्य करेगा। इसमें राजनीतिक हस्तक्षेप शून्य होगा।